**Ministru kabineta rīkojuma projekta “Par valsts nekustamo īpašumu nodošanu zinātniskā institūta** “**Pārtikas drošības, dzīvnieku veselības un vides zinātniskais institūts “BIOR” īpašumā”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma 42. panta pirmā daļa un 43. pants, Zinātniskās darbības likuma 21.6 panta piektā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2000. gada 26. janvāra rīkojumu Nr.40 “Par ēku un būvju Rīgā, Lejupes ielā 3, saglabāšanu valsts īpašumā” (turpmāk – MK rīkojums Nr.40) noteikts saglabāt valsts īpašumā un nodot Zemkopības ministrijas valdījumā trīs ēkas – administratīvo ēku (liters Nr. 1), laboratorijas ēku (liters Nr. 1) un laboratorijas ēku ar puspagrabu (liters Nr. 3) Rīgā, Lejupes ielā 3, kuras būvju īpašuma (nekustamā īpašuma kadastra Nr. 0100 619 0020) sastāvā 26.08.2000. ierakstītas Rīgas pilsētas zemesgrāmatas nodalījumā Nr. 27626 uz valsts vārda Zemkopības ministrijas personā.  Saskaņā ar aktuālo Zemesgrāmatas informāciju patlaban būvju īpašums sastāv no administratīvās ēkas (būves kadastra apzīmējums 0100 119 0285 001) un laboratorijas ēkām (būves kadastra apzīmējums 0100 119 0285 002 un būves kadastra apzīmējums 0100 119 0288 003).  1. Būve ar kadastra apzīmējumu 0100 119 0285 001 ir saistīta ar zemes vienību ar kadastra apzīmējumu 0100 119 0285, kas reģistrēta Rīgas pilsētas Zemesgrāmatas nodalījumā 1000 0053 6143 uz valsts vārda Zemkopības ministrijas personā.  2. Būve ar kadastra apzīmējumu 0100 119 0285 002 ir saistīta ar zemes vienību ar kadastra apzīmējumu 0100 119 0285, kas reģistrēta Rīgas pilsētas Zemesgrāmatas nodalījumā 1000 0053 6143 uz valsts vārda Zemkopības ministrijas personā, un ar zemes vienību ar kadastra apzīmējumu 0100 119 0288, kas reģistrēta Rīgas pilsētas Zemesgrāmatas nodalījumā 1000 0012 9952, īpašnieks Reliģiskā organizācija Katlakalna evanģēliski luteriskā draudze.  3. Būve ar kadastra apzīmējumu 0100 119 0288 003 ir saistīta ar citām personām piederošo zemi, ar zemes vienību ar kadastra apzīmējumu 0100 119 0288, kas reģistrēta Rīgas pilsētas Zemesgrāmatas nodalījumā 1000 0012 9952, īpašnieks Reliģiskā organizācija Katlakalna evanģēliski luteriskā draudze, un ar zemes vienību ar kadastra apzīmējumu 0100 119 2051, kas reģistrēta Rīgas pilsētas Zemesgrāmatas nodalījumā 1000 0008 6333, īpašnieks UCTAM Baltics, Sabiedrība ar ierobežotu atbildību.  Ar Ministru kabineta 2009. gada 19. oktobra rīkojumu Nr. 714 “Par Pārtikas un veterinārā dienesta un valsts aģentūras “Latvijas Zivju resursu aģentūra” reorganizāciju un valsts zinātniskā institūta “Pārtikas drošības, dzīvnieku veselības un vides zinātniskais institūts “BIOR”’ izveidi” (turpmāk – MK rīkojums Nr. 714; <https://likumi.lv/doc.php?id=199422>) ar 2010. gada 1. janvāri tika izveidota atvasināta publiska persona – valsts zinātniskais institūts “Pārtikas drošības, dzīvnieku veselības un vides zinātniskais institūts “BIOR”’ (turpmāk – institūts BIOR), kas saskaņā ar Ministru kabineta 2003. gada 29. aprīļa noteikumu Nr. 245 “Zemkopības ministrijas nolikums”24.18. apakšpunktu ir Zemkopības ministrijas padotībā.  Pēc reorganizācijas ar MK rīkojuma Nr. 714 11.2.2. apakšpunktu Zemkopības ministrijai noteikts sagatavot un zemkopības ministram iesniegt noteiktā kārtībā Ministru kabinetā rīkojuma projektu par nekustamās mantas nodošanu institūtam BIOR.  Ievērojot MK rīkojuma Nr. 714 11.2.2. apakšpunktā noteikto, ar Ministru kabineta 2009. gada 28. decembra rīkojumu Nr. 928 “Par valsts nekustamas mantas pārņemšanu” (<https://www.vestnesis.lv/ta/id/203027-par-valsts-nekustamas-un-kustamas-mantas-parnemsanu>( turpmāk – MK rīkojums Nr. 928), institūta BIOR valdījumā bez atlīdzības tika nodoti valsts nekustamie īpašumi, tostarp būvju īpašums Rīgā, Lejupes ielā 3 (nekustamā īpašuma kadastra Nr. 0100 619 0020).  Ar Ministru kabineta 2010. gada 10. novembra rīkojuma Nr. 648 „Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā” (<https://likumi.lv/doc.php?id=221141>, (turpmāk – MK rīkojums Nr. 648) 8. punktu noteikts saglabāt valsts īpašumā un nodot Zemkopības ministrijas valdījumā šā rīkojuma [8. pielikumā](https://likumi.lv/doc.php?id=221141#piel8) minēto zemes vienību, kas nepieciešama Zemkopības ministrijas funkciju nodrošināšanai (8. pielikums „Zemes vienība Rīgas administratīvajā teritorijā, kura saglabājamā valsts īpašumā un nododama Zemkopības ministrijas valdījumā”, zemes vienības kadastra apzīmējums 0100 119 0285), jo tā ir vajadzīga divu minēto valsts būvju (būvju kadastra apzīmējumi – 0100 119 0285 001 un 0100 119 0285 002) uzturēšanai un netiek izmantota citā nolūkā. Zemes vienība Lejupes ielā 3, Rīgā (zemes vienības kadastra apzīmējums 0100 119 0285) 0,7647 ha kopplatībā 19.08.2014. ir ierakstīta Rīgas pilsētas zemesgrāmatas nodalījumā Nr.1000 0053 6143 (nekustamā īpašuma kadastra Nr. 0100 619 0020) uz valsts vārda Zemkopības ministrijas personā.  Zemes vienībai ar kadastra apzīmējumu 0100 119 0285 ir noteikti šādi apgrūtinājumi (zemesgrāmatas nodalījuma III daļas 1.iedaļa ieraksti Nr.1.1-1.4.):   |  |  |  |  | | --- | --- | --- | --- | | 1.1. | Atzīme - aizsargjoslas teritorija gar pazemes elektronisko sakaru tīklu līnijām un kabeļu kanalizāciju. |  | 0.0016 ha | | 1.2. | Atzīme - ekspluatācijas aizsargjoslas teritorija gar gāzesvadu ar spiedienu līdz 0,4 megapaskāliem. |  | 0.0186 ha | | 1.3. | Atzīme - ekspluatācijas aizsargjoslas teritorija gar pašteces kanalizācijas vadu. |  | 0.1449 ha | | 1.4. | Atzīme - dabiskas ūdenstilpes vides un dabas resursu aizsardzības aizsargjoslas teritorija pilsētās un ciemos. |  | 0.1175 ha |   Ar zemes vienības ar kadastra apzīmējumu 0100 119 2051 īpašnieku SIA UCTAM Baltics, zemes lietotājam institūtam BIOR pastāv nomas attiecības, kas ir spēkā līdz 2017. gada 31. decembrim. Saskaņā ar nomas līguma noteikumiem, līguma darbības termiņš var tikt pagarināts, un nomniekam ir tiesības  vienu mēnesi pirms līguma darbības termiņa izbeigšanās iesniegt iesniegumu par tā pagarināšanu. Nomas līgumā ir noteikts iznomātāja pienākums netraucēt nomniekam izmantot zemi saskaņā ar līguma noteikumiem, bet nomniekam ir tiesības netraucēti lietot nomāto zemi, ievērojot līguma noteikto un normatīvos aktus par zemes lietošanu un izmantošanu.  Ar zemes vienības ar kadastra apzīmējumu 0100 119 0288 īpašnieku Katlakalna Evaņģēliski luterisko draudzi zemes lietotājam institūtam BIOR pastāv zemes nomas attiecības uz 25 gadiem saskaņā ar noslēgto zemes nomas līgumu, kas ir spēkā līdz 2029. gadam, tajā ir noteikts, ka iznomātājs nepasliktinās zemes nomnieka tiesības un bez nomnieka piekrišanas nav tiesīgs atsavināt nomniekam iznomāto zemi, kā arī nomniekam ir pirmtiesības uz līguma termiņa pagarināšanu un zemes izpirkšanu, tās atsavināšanas gadījumā.  Tādējādi Rīkojuma projekta 1.2. apakšpunktā minētā nekustamā īpašuma atsavināšanas gadījumā institūtam BIOR ir tiesības izmantot zemi, kas nepieciešama īpašumā iegūto ēku uzturēšanai atbilstoši līguma noteikumiem (tai skaitā maksāt nomas maksu).  Zemesgrāmatu likuma 37. pants nosaka, ka vairākus viena un tā paša īpašnieka nekustamus īpašumus, kuriem zemesgrāmatā atklāti atsevišķi nodalījumi, var savienot vienā nodalījumā, kad savienojamie īpašumi sastāda vienu saimniecisku vienību un kad tāda savienošana nerunā pretim likumam.  Saskaņā ar Nekustamā īpašuma valsts kadastra likuma (turpmāk – Kadastra likums) 6. panta pirmo daļu, 18¹. panta pirmās daļas 4.punkta un 19. panta 4. punktu normām un saskaņā ar šā likuma [34.panta](https://likumi.lv/doc.php?id=124247#p34) nosacījumiem *apvieno tikai viena veida nekustamā īpašuma objektus* — *zemes vienību ar zemes vienību, būvi ar būvi,* telpu grupu ar telpu grupu, *kā arī blakus esošus zemesgrāmatā ierakstītus nekustamā īpašuma objektus, izveidojot vienu nekustamā īpašuma objektu*.  Likuma “Par nekustamā īpašuma ierakstīšanu zemesgrāmatās” 14. panta otrās daļas kārtībā (ievērojot 35. pantā un 36. panta otrā daļā noteikto) Rīkojuma projekta 1.punktā norādītie nekustamie īpašumi nav apvienojami vienā nekustamajā īpašumā.  Būves, kas ietilpst patstāvīgā ēku (būvju) īpašuma sastāvā, neatrodas katra uz atsevišķās zemes vienības, bet *daļēji ir saistītas gan ar valsts zemi, gan ar citām zemes vienībām, kas pieder citām personām*, tāpēc Rīkojuma projekta 1.punktā minēto nekustamu īpašumu tiesiskā un tehniskā apvienošana vienotā nekustamā īpašuma sastāvā (vienā zemesgrāmatas nodalījumā), ne pirms, ne pēc to nodošanas valsts mantas pārņēmējam institūtam BIOR, nav iespējama, jo tas ir pretrunā ar normatīvo aktu prasībām, taču tas neliedz un nav pretrunā ar likuma prasībām, mainīt abu īpašumu piederību, atsavinot abus valstij piederošus un zemesgrāmatā reģistrētus īpašumus, nododot tās īpašumā atvasinātai personai, kas pārvalda tos un nodrošina minēto īpašumu uzturēšanu un attīstību.  MK rīkojuma projekta mērķis ir atrisināt divu atsevišķu īpašumu – būvju un zemes – apsaimniekošanas un pārvaldīšanas procesa optimizēšanu un nodot gan būves, gan zemes īpašumu vienai personai – institūtam BIOR~~,~~ lai īstenotu MK rīkojuma Nr. 714 11.2.2. apakšpunktā noteikto par nekustamās mantas nodošanu institūtam BIOR.  Atbilstoši Civillikuma 988. pantam nodot var tikai tas, kam ir tiesība atsavināt nododamo lietu, savā vai cita vārdā, un līdz ar to griba atdot lietu citam par īpašumu.  Saskaņā ar Ministru kabineta 2011. gada 6. decembra noteikumiem Nr. 934 “Noteikumi par valsts nekustamā īpašuma pārvaldīšanas principiem un kārtību“ (turpmāk – MK noteikumi Nr. 934) valsts nekustamā īpašuma pārvaldīšanas princips ir nodrošināt ar valsts nekustamā īpašuma lietošanas mērķi saskaņotu valsts nekustamā īpašuma efektīvu un ekonomiski lietderīgu izmantošanu (MK noteikumu Nr. 934 3. punkts). Tāpat (MK noteikumu Nr. 934 5. punkts) valsts nekustamā īpašuma tiesiskā valdītāja (turpmāk – valdītājs) kompetencē ir pieņemt lēmumus valsts nekustamo īpašumu pārvaldīšanas jomā, izņemot lēmumus (lēmumus par valsts īpašuma tiesību iegūšanu, atsavināšanu un citus lēmumus), ko saskaņā ar normatīvajiem aktiem pieņem Ministru kabinets.  Institūts BIOR ar Zinātniskās padomes 2016. gada 4. februāra lēmumu “Par lūgumu nodot institūta pārvaldīšanā esošo nekustamo īpašumu institūta īpašumā” nolēma lūgt Ministru kabinetu nodot institūta BIOR īpašumā šādus nekustamos īpašumus:   1. nekustamo īpašumu (nekustamā īpašuma kadastra Nr. 0100 619 0020) Rīgā, Lejupes ielā 3 – trīs būves (būvju kadastra apzīmējumi 0100 119 0285 001, 0100 119 0285 002 un 0100 119 0288 003); 2. nekustamo īpašumu Rīgā, Lejupes ielā 3 (nekustamā īpašuma kadastra Nr. 0100 119 0285) – zemes vienību (zemes vienības kadastra apzīmējums 0100 119 0285).   MK rīkojuma projekts, pamatojoties uz Publiskas personas mantas atsavināšanas likuma 42. panta pirmo daļu, paredz minēto būvju un zemes īpašumu nodošanu bez atlīdzības institūta BIOR īpašumā, lai nodrošinātu tās nolikumā noteikto mērķu sasniegšanu, funkciju un uzdevumu izpildi – radīt jaunas zināšanas, lai nodrošinātu cilvēku, dzīvnieku un vides veselību, dzīvnieku labturību un drošas un nekaitīgas pārtikas apriti, kā arī zivju un citu ūdens bioloģisko resursu saglabāšanu un sabalansētas un ilgtspējīgas izmantošanas iespējas Latvijā, veikt pētījumus, īstenot attiecīgus projektus (sk. 1. pielikumu “Projektu saraksts”: <http://www.bior.gov.lv/lv/projekti/eiropas-savienibas-strukturfondu-projekti/eiropas-regionalas-attistibas-fonds-eraf>; <http://www.bior.gov.lv/lv/projekti/starptautiskas-sadarbibas-programmas-petniecibas-un-tehnologiju-joma/bonus-eeig> un citi)  un attīstīt sadarbību pētniecības jomās, kas saistītas ar pārtikas, veterinārmedicīnas, vides, zivsaimniecības un citām bioloģijas nozarēm, uzturēt un attīstīt eksperimentālo laboratorisko izmeklējumu metodoloģisko un materiāli tehnisko bāzi medicīnā, veterinārmedicīnā, pārtikas un vides testēšanā un metroloģijā, institūta BIOR kompetences ietvaros konsultēt, apmācīt un izglītot ieinteresētās personas u.c.  MK rīkojuma projekta 1. punktā minēto īpašumu nodošana institūta BIOR īpašumā pamatota ar lietderības apsvērumiem, kas ir nozīmīgi institūta BIOR un minēto nekustamo īpašumu attīstības kontekstā, kā arī valstiskā mērogā, īstenojot zinātniskās darbības funkciju.  Nekustamo īpašumu nodošana institūta BIOR īpašumā ir risinājums, kas veicina nekustamo īpašumu efektīvāku un ilgtermiņa attīstību, kā arī ļauj piesaistīt infrastruktūras attīstīšanā ieguldāmos līdzekļus.  Ar MK rīkojuma projektu paredzētai īpašuma tiesību piešķiršanai būs pozitīva ietekme, jo:  1) institūtam BIOR būs plašākas iespējas, garantijas un motivācija ieguldīt nekustamajos īpašumos (tam piederošajos īpašumos) lielākas un ilgtermiņa plānos balstītas finanšu investīcijas;  2) institūtam BIOR būs plašākas iespējas (tostarp ar zemākām likmēm un drošākiem noteikumiem) atsevišķās situācijās ar nekustamajiem īpašumiem kā nodrošinājumu Valsts kasē piesaistīt finanses jaunu objektu būvniecībai vai remontam, ievērojot attiecīgā valsts atbalsta regulējuma nosacījumus gadījumā, ja minētā finansējuma piesaiste tiks plānota normatīvajos aktos par valsts un Eiropas Savienības atbalstu noteiktās darbības veicināšanai, tādējādi nodrošinot papildu finanšu līdzekļus, ko patlaban nav iespējams piešķirt no valsts budžeta, jo nākotnē institūtam BIOR būs nepieciešami Valsts kases aizdevumi, lai īstenotu Eiropas Savienības fonda projektus un citus projektus, ja tādi būs pieejami;  3) institūts BIOR kā īpašnieks tiks uzskatīts par stabilāku sadarbības partneri finanšu darījumos, un tas sekmēs attīstību, nodrošinot stabilo pētniecisko darbību starptautisko standartu līmenī;  4) institūtam BIOR kā īpašniekam būs drošāka vide ilgtermiņa plānošanai un investīcijām savos objektos. Patlaban jebkuras investīcijas ir riskantas, jo nekustamie īpašumi ir nodoti tikai pārvaldīšanā, bet valdījuma tiesības var tikt mainītas. Savukārt īpašuma tiesības sekmētu institūta BIOR dalību Eiropas struktūrfondu un citos projektos;  5) tiks novērstas resursietilpīgas administratīvas un birokrātiskas prasības īpašumu un telpu izmantošanā (tostarp saskaņošana, pamatošana, pierādīšana, ekspertīžu veikšana utt.).  Institūts BIOR, iegūšanai paredzētajā valsts īpašumā īstenojot pielikumā minētos projektus, pilda un realizē savus uzdevumus un funkcijas – veic zinātniskās pētniecības darbības un visus ienākumus no šīm darbībām iegulda pētniecības organizāciju vai infrastruktūru pamatdarbībā, tāpēc atbilstoši “Komisijas paziņojumā par Līguma par Eiropas Savienības darbību 107. panta 1. punktā minēto valsts atbalsta jēdzienu” 32. un 218. punktam uz tādas pētniecības infrastruktūras publisko finansēšanu, kuru izmanto nesaimnieciskajai darbībai, piemēram, neatkarīgai pētniecībai nolūkā gūt plašākas zināšanas un labāku izpratni, valsts atbalsta noteikumi neattiecas.  MK rīkojuma projekts paredz nodot bez atlīdzības institūta BIOR īpašumā šādus, savstarpēji saistītus, valsts nekustamos īpašumus, kas ierakstīti zemesgrāmatā uz valsts vārda Zemkopības ministrijas personā un kas patlaban atrodas institūta BIOR pārvaldīšanā un uzturēšanā:  1) nekustamo īpašumu (nekustamā īpašuma kadastra Nr. 0100 119 0285) – zemes vienību 0,7647 ha platībā (zemes vienības kadastra apzīmējums0100 119 0285) – Lejupes ielā 3, Rīgā;  2) nekustamo īpašumu (nekustamā īpašuma kadastra Nr. 0100 619 0020) – trīs būves (būvju kadastra apzīmējumi 0100 119 0285 001, 0100 119 0285 002 un 0100 119 0288 003) – Lejupes ielā 3, Rīgā;  Īpašuma tiesības nostiprināmas uz laiku, kamēr institūts BIOR nodrošina rīkojuma 2.1. apakšpunktā minēto funkciju īstenošanu, un ir ierakstāma atzīme par aizliegumu nekustamo īpašumu vai to daļas atsavināt vai apgrūtināt to ar hipotēku.  Ministru kabineta rīkojuma projekts nosaka, ka aizliegumu nekustamo īpašumu vai to daļas atsavināt vai apgrūtināt to ar hipotēku nepiemēro, ja nekustamais īpašums tiek ieķīlāts par labu valstij (Valsts kases personā). |
| 3. | Projekta izstrādē iesaistītās institūcijas | Zemkopības ministrija un zinātniskais institūts „Pārtikas drošības, dzīvnieku veselības un vides zinātniskais institūts “BIOR”” |
| 4. | Cita informācija | Institūts BIOR regulāri izvērtē mantas izmantošanas nosacījumus, lai veicinātu īpašuma efektīvāku un ilgtermiņa attīstīšanu kopsakarā ar savu funkciju izpildi, kā arī nodrošina ēku īpašuma ekspluatācijas atbilstību normatīvo aktu prasībām.  Par nekustamo īpašumu (nekustamā īpašuma kadastra Nr. 0100 119 0285) nav nekustamā īpašuma nodokļa parāda – to apliecina Rīgas domes Pašvaldības ieņēmumu pārvaldes 2017. gada 13. aprīļa izziņa Nr. PIP-17-10338-nd.  Atbilstoši Būvniecības valsts kontroles biroja 21.07.2017. atzinumam Nr. 4-2.1-2017-178-4204 par publiskas ēkas ekspluatācijas pārbaudi, kas 2017. gada 3. jūlija veikta, lai apsekotu administratīvo ēku (ēkas kadastra apzīmējums 0100 119 0285 001) Lejupes ielā 3, Rīgā, ēkas ekspluatācijas prasības ir ievērotas un pārkāpumi nav konstatēti.  Institūts BIOR par MK rīkojuma projekta 1. punktā minēto būvju īpašumu Lejupes ielā 3, Rīgā (būves kadastra apzīmējums 0100 119 0285 001) ir noslēdzis 2017. gada 2. janvāra nomas līgumu Nr. NL\_2017\_1 ar SIA “KASMĀRS” (reģistrācijas Nr. 40003623710). Tas noslēgts līdz 2019. gada 9. janvārim par telpām Nr. 23–31 39 m2 platībā, kas no kopējās nekustamā īpašuma platības 6136,90 m2 veido apmēram 0,64%. Nomniekam nomas parādu nav. Telpas ir iznomātas sabiedriskās ēdināšanas pakalpojuma nodrošināšanai institūta BIOR darbiniekiem.  Saskaņā ar 06.12.2016 Kadastra informāciju par nekustamo īpašumu (piederība un sastāvs) Nr.9-01/598523-1/1 (9.punktu) dati par nekustamā īpašuma objekta apgrūtinājumu nav reģistrēti NĪVKIS. Nomas tiesības nav koroborētas Zemesgrāmatā. Nekustamā īpašuma atsavināšana neietekmēs ar attiecīgo nomas līgumu noteiktās iznomātāja un nomnieka tiesības un saistības, jo atbilstoši Civillikuma 1478. un 1479. panta normām, ja darījums nav koroborēts, tad tas tādēļ nezaudē savu spēku un neviens no dalībniekiem nevar bez otra piekrišanas atkāpties no lietas aiz tā iemesla, ka akts nav vēl ierakstīts zemes grāmatās.  Atbilstoši Eiropas Komisijas paziņojuma par Līguma par Eiropas Savienības darbību 107. panta 1. punktā minēto valsts atbalsta jēdzienu C/2016/2946[[1]](#footnote-1) 207. punktam šis saimnieciskās darbības apmērs netiktu uzskatīts par tādu, kam jāpiemēro komercdarbības atbalsta regulējums*,* “…ja jaukta izmantojuma gadījumā infrastruktūru izmanto galvenokārt tikai nesaimnieciskajai darbībai, .. valsts atbalsta noteikumi uz attiecīgo finansējumu var vispār neattiekties ar nosacījumu, ka saimnieciskā darbība ir vienīgi papildinoša[[2]](#footnote-2), tas ir, šī darbība ir tieši saistīta ar infrastruktūras ekspluatāciju un tai nepieciešama vai nesaraujami saistīta ar tās galveno nesaimniecisko izmantojumu..”.  Ministru kabineta 2011. gada 1. februāra noteikumu Nr. 109 „Kārtība, kādā atsavināma publiskas personas manta” 12. punktā noteikts: ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atvasinātas publiskas personas, vai to iestādes funkciju nodrošināšanai noskaidro, izsludinot Valsts sekretāru sanāksmē attiecīgu Ministru kabineta rīkojuma projektu.  Rīkojuma projekts izsludināts Valsts sekretāru sanāksmē 2017. gada 24. augustā (prot.Nr.33 13.§ VSS-903). Ņemot vērā, ka divu nedēļu laikā pēc Rīkojuma projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas, vai to iestādes, nepieprasīja Rīkojuma projektā 1.1. un 1.2.apakšpunktā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, tos iespējams atsavināt Atsavināšanas likumā noteiktajā kārtībā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| **Projekts šo jomu neskar** |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2017. gads** | | Turpmākie trīs gadi (*euro*) | | |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2017) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 |  | 0 | 0 | 0 |
| 2.1. valsts pamatbudžets | 0 | **0** | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | **0** | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav | | | | |
|  |
| 6.2. detalizēts izdevumu aprēķins |
| 7. Cita informācija | Rīkojuma projekta īstenošanai nav nepieciešami papildu līdzekļi no valsts vai pašvaldību budžeta.  Institūtam BIOR radīsies papildu izdevumi, kas saistīti ar īpašuma tiesību pārreģistrēšanu zemesgrāmatā uz institūta BIOR vārda. Izdevumus, kas saistīti ar rīkojuma projektā minēto īpašuma tiesību maiņu zemesgrāmatās, segs institūts BIOR no apstiprinātā budžeta. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu**  **Projekts šo jomu neskar** |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām**  **Projekts šo jomu neskar** |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5. punktam sabiedrības līdzdalības kārtība ir piemērojama to tiesību aktu projektu izstrādē, kuri būtiski maina esošo regulējumu vai paredz ieviest jaunas politiskās iniciatīvas.  Tā kā rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta tīmekļa vietnes sadaļā *Tiesību aktu projekti.* |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par to, vai atļaut vai neatļaut valsts nekustamo īpašumu atsavināšanu. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma izpildi nodrošinās Zemkopības ministrija un institūts BIOR. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar. |
| 3. | Cita informācija | Nav |

Zemkopības ministrs J. Dūklavs

Zemkopības ministrijas valsts sekretāre D. Lucaua

Rasnača 67027517

tamara.rasnaca@zm.gov.lv

1. Pieejams: <http://publications.europa.eu/lv/publication-detail/-/publication/fc2abbdd-4d75-11e6-89bd-01aa75ed71a1> [↑](#footnote-ref-1)
2. Komisijas paziņojuma par Līguma par Eiropas Savienības darbību 107. panta 1. punktā minēto valsts atbalsta jēdzienu C/2016/2946 305. zemsvītras atsauce: šajā kontekstā infrastruktūras saimniecisko izmantojumu var uzskatīt par papildinošu, ja šai darbībai ik gadu atvēlētā jauda nepārsniedz 20 % no infrastruktūras kopējās gada jaudas.

   \*<http://publications.europa.eu/lv/publication-detail/-/publication/fc2abbdd-4d75-11e6-89bd-01aa75ed71a1/language-lv> [↑](#footnote-ref-2)